title: Vykonávacia smernica Komisie 2011/40/EÚ z  11. apríla 2011 , ktorou sa mení a dopĺňa smernica Rady 91/414/EHS s cieľom zaradiť sintofén medzi účinné látky a ktorou sa mení a dopĺňa rozhodnutie Komisie 2008/934/ES  Text s významom pre EHP

text:
               12.4.2011

               SK

               Úradný vestník Európskej únie

               L 97/34

         VYKONÁVACIA SMERNICA KOMISIE 2011/40/EÚ
   z 11. apríla 2011,
   ktorou sa mení a dopĺňa smernica Rady 91/414/EHS s cieľom zaradiť sintofén medzi účinné látky a ktorou sa mení a dopĺňa rozhodnutie Komisie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa stanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a stanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňal sintofén.

               (2)

               V súlade s článkom 11e nariadenia (ES) č. 1490/2002 oznamovateľ stiahol svoje podporné stanovisko k zaradeniu uvedenej účinnej látky do prílohy I k smernici 91/414/EHS do dvoch mesiacov od prijatia návrhu hodnotiacej správy. V dôsledku toho bolo prijaté rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a o odobratí povolení na prípravky na ochranu rastlín obsahujúce tieto látky (4), ktoré sa vzťahovalo aj na nezaradenie sintofénu.

               (3)

               V súlade s článkom 6 ods. 2 smernice 91/414/EHS podal pôvodný oznamovateľ (ďalej len „žiadateľ“) novú žiadosť o uplatnenie zrýchleného postupu podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (5).

               (4)

               Žiadosť bola predložená Francúzsku, ktoré bolo nariadením (ES) č. 1490/2002 určené za spravodajský členský štát. Časová lehota pre zrýchlený postup bola dodržaná. Špecifikácia účinnej látky a podporené spôsoby použitia sa zhodujú s tými, ktoré boli predmetom rozhodnutia 2008/934/ES. Uvedená žiadosť takisto spĺňa ostatné vecné a procedurálne požiadavky článku 15 nariadenia (ES) č. 33/2008.

               (5)

               Francúzsko vyhodnotilo doplňujúce údaje predložené žiadateľom a vypracovalo doplňujúcu správu. 14. januára 2010 s touto správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 26. novembra 2010 predložil Komisii svoj záver o sintoféne (6). Členské štáty a Komisia preskúmali návrh hodnotiacej správy, doplňujúcu správu a záver úradu v rámci Stáleho výboru pre potravinový reťazec a zdravie zvierat a 11. marca 2011 ju sfinalizovali vo forme revíznej správy Komisie týkajúcej sa sintofénu.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú sintofén, vo všeobecnosti splnia požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o použitia, ktoré boli preskúmané a podrobne opísané v revíznej správe Komisie. Preto je vhodné zaradiť sintofén do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (7)

               Bez toho, aby bol dotknutý uvedený záver, je vhodné získať ďalšie informácie o určitých konkrétnych bodoch. V článku 6 ods. 1 smernice 91/414/ES sa stanovuje, že zaradenie látky do prílohy I môže podliehať určitým podmienkam. Preto je vhodné od žiadateľa vyžadovať, aby predložil ďalšie informácie potvrdzujúce: špecifikáciu technického materiálu, relevantnosť nečistôt prítomných v technických špecifikáciách, relevantnosť testovacieho materiálu použitého v dokumentácii týkajúcej sa toxicity a ekotoxicity a metabolický profil sintofénu v striedajúcich sa plodinách.

               (8)

               Pred zaradením účinnej látky do prílohy I by sa mala poskytnúť primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú z tohto zaradenia.

               (9)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom sintofénu, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v príslušnom prípade zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie prílohy III, pokiaľ ide o každý prípravok na ochranu rastlín a každé plánované použitie, v súlade s jednotnými zásadami stanovenými v smernici 91/414/EHS.

               (10)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (7), do prílohy I k smernici 91/414/EHS vyplýva, že pri výklade povinností držiteľov existujúcich povolení, pokiaľ ide o prístup k údajom, môžu vzniknúť ťažkosti. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia dokáže preukázať prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I.

               (11)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (12)

               V rozhodnutí 2008/934/ES sa stanovuje nezaradenie sintofénu a odobranie povolení na prípravky na ochranu rastlín obsahujúce túto látku do 31. decembra 2011. Z prílohy k uvedenému rozhodnutiu je preto potrebné vypustiť riadok týkajúci sa sintofénu.

               (13)

               Preto je vhodné zodpovedajúcim spôsobom zmeniť a doplniť rozhodnutie 2008/934/ES.

               (14)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Riadok týkajúci sa sintofénu v prílohe k rozhodnutiu 2008/934/ES sa vypúšťa.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Uvedené ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V prípade potreby členské štáty do 30. novembra 2011 zmenia a doplnia alebo odoberú existujúce povolenia týkajúce sa prípravkov na ochranu rastlín s obsahom sintofénu ako účinnej látky v súlade so smernicou 91/414/EHS.
   Do tohto dátumu overia najmä to, či sú splnené podmienky stanovené v prílohe I k uvedenej smernici týkajúce sa sintofénu s výnimkou podmienok stanovených v časti B položky týkajúcej sa tejto účinnej látky, a takisto to, či má držiteľ povolenia v súlade s podmienkami článku 13 uvedenej smernice dokumentáciu spĺňajúcu požiadavky prílohy II k uvedenej smernici, alebo má k nej prístup.
   2.   Odchylne od odseku 1 členské štáty opätovne prehodnotia najneskôr do 31. mája 2011 každý povolený prípravok na ochranu rastlín s obsahom sintofénu ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, a to v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky týkajúcej sa sintofénu v prílohe I k uvedenej smernici. Na základe uvedeného hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po uvedenom určení členské štáty:

               a)

               v prípade prípravku s obsahom sintofénu ako jedinej účinnej látky podľa potreby zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom sintofénu ako jednej z viacerých účinných látok podľa potreby zmenia a doplnia alebo odoberú povolenie najneskôr do 31. mája 2015 alebo do dátumu určeného na takúto zmenu a doplnenie alebo odobranie príslušnou smernicou alebo smernicami, ktorými sa predmetná látka alebo látky doplnila(-i) do prílohy I k smernici 91/414/EHS, podľa toho, ktorý z týchto dátumov bude neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 11. apríla 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Ú. v. EÚ L 333, 11.12.2008, s. 11.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín. Záver z partnerského preskúmania účinnej látky sintofén z hľadiska posúdenia rizika pesticídov. EFSA Journal 2010; 8(12):1868. [49 pp.] doi:10.2903/j.efsa.2010.1931. Online verzia: www.efsa.europa.eu/efsajournal.htm.

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „347

                     sintofén
                     č. CAS: 130561-48-7

                     č. CIPAC: 717

                        kyselina 1-(4-chlórfenyl)-1,4-dihydro-5-(2-metoxyetoxy)-4-oxocinolín-3-karboxylová

                     ≥ 980 g/kg
                     nečistoty:

                                 2-metoxyetanol, nie viac ako 0,25 g/kg

                                 N,N-dimetylformamid, nie viac ako 1,5 g/kg

                     1. júna 2011

                     31. mája 2021

                     ČASŤ A
                     Povolené môže byť len použitie ako rastového regulátora pre pšenicu na produkciu hybridov na siatie neurčených na ľudskú spotrebu.
                     ČASŤ B
                     Pri implementácii jednotných zásad prílohy VI sa zohľadňujú závery revíznej správy týkajúcej sa sintofénu, finalizovanej Stálym výborom pre potravinový reťazec a zdravie zvierat 11. marca 2011, a najmä jej dodatky I a II.
                     Pri tomto celkovom posúdení členské štáty venujú osobitnú pozornosť riziku operátorov a pracovníkov a zabezpečujú, aby v podmienkach používania boli zahrnuté primerané opatrenia na zmiernenie rizika. Zabezpečujú, aby sa pšenica ošetrená sintofénom nedostala do potravinového a krmivového reťazca.
                     Príslušné členské štáty vyžadujú predkladanie potvrdzujúcich informácií, pokiaľ ide o:

                                 1.

                                 špecifikáciu komerčne vyrábaného technického materiálu podloženú primeranými analytickými údajmi;

                                 2.

                                 relevantnosť nečistôt prítomných v technických špecifikáciách okrem nečistôt 2-metoxyletanolu a N,N-dimetylformamidu;

                                 3.

                                 relevantnosť testovacieho materiálu použitého v dokumentácii týkajúcej sa toxicity a ekotoxicity vzhľadom na špecifikáciu technického materiálu;

                                 4.

                                 metabolický profil sintofénu v striedajúcich sa plodinách.

                           Príslušné členské štáty zabezpečia, aby žiadateľ predložil Komisii informácie stanovené v odsekoch 1, 2 a 3 do 1. decembra 2011 a informácie stanovené v odseku 4 do 31. mája 2013.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Delegovaná smernica Komisie 2014/7/EÚ z  18. októbra 2013 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach, povrchových náteroch na koncovkách elektrických a elektronických komponentov a na doskách plošných spojov, v spojoch elektrických vodičov, krytoch a chránených konektoroch používaných a) v magnetickom poli v okruhu 1 m od izocentra magnetu, ktorý je súčasťou zdravotníckych prístrojov na snímanie pomocou magnetickej rezonancie vrátane pacientských monitorov navrhnutých tak, aby sa mohli používať v tomto okruhu, alebo b) v magnetickom poli v okruhu 1 m od vonkajšieho povrchu cyklotrónových magnetov a magnetov používaných v nukleárnej medicíne na prenos a kontrolu smerovania zväzku lúčov  Text s významom pre EHP

text:
               9.1.2014

               SK

               Úradný vestník Európskej únie

               L 4/57

         DELEGOVANÁ SMERNICA KOMISIE 2014/7/EÚ
   z 18. októbra 2013,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach, povrchových náteroch na koncovkách elektrických a elektronických komponentov a na doskách plošných spojov, v spojoch elektrických vodičov, krytoch a chránených konektoroch používaných a) v magnetickom poli v okruhu 1 m od izocentra magnetu, ktorý je súčasťou zdravotníckych prístrojov na snímanie pomocou magnetickej rezonancie vrátane pacientských monitorov navrhnutých tak, aby sa mohli používať v tomto okruhu, alebo b) v magnetickom poli v okruhu 1 m od vonkajšieho povrchu cyklotrónových magnetov a magnetov používaných v nukleárnej medicíne na prenos a kontrolu smerovania zväzku lúčov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvedených na trh.

               (2)

               Olovo sa v súčasnosti používa v spájkach, povrchových náteroch na koncovkách elektrických a elektronických komponentov a na doskách plošných spojov, v spojoch elektrických vodičov, krytoch a chránených konektoroch používaných a) v magnetickom poli v okruhu 1 m od izocentra magnetu, ktorý je súčasťou zdravotníckych prístrojov na snímanie pomocou magnetickej rezonancie vrátane pacientských monitorov navrhnutých tak, aby sa mohli používať v tomto okruhu, a na druhej strane v magnetickom poli v okruhu 1 m od vonkajšieho povrchu cyklotrónových magnetov a magnetov používaných v nukleárnej medicíne na prenos a kontrolu smerovania zväzku lúčov.

               (3)

               Pre uvedené spôsoby použitia olova neexistujú v súčasnosti žiadne vedecky a technicky uskutočniteľné a dostatočne spoľahlivé náhrady olova. Výrobcovia potrebujú viac času na nájdenie spoľahlivých a bezpečných riešení bez obsahu olova.

               (4)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 18. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      Do prílohy IV k smernici 2011/65/EÚ sa dopĺňa tento bod 27:

                  „27.

                  Olovo v

                              —

                              spájkach,

                              —

                              povrchových náteroch na koncovkách elektrických a elektronických komponentov a na doskách plošných spojov,

                              —

                              v spojoch elektrických vodičov, krytoch a chránených konektoroch

                        používaných

                              a)

                              v magnetickom poli v okruhu 1 m od izocentra magnetu, ktorý je súčasťou zdravotníckych prístrojov na snímanie pomocou magnetickej rezonancie vrátane pacientských monitorov navrhnutých tak, aby sa mohli používať v tomto okruhu, alebo

                              b)

                              v magnetickom poli v okruhu 1 m od vonkajšieho povrchu cyklotrónových magnetov a magnetov používaných v nukleárnej medicíne na prenos a kontrolu smerovania zväzku lúčov.

                        Platí do 30. júna 2020.“


title: Delegovaná smernica Komisie (EÚ) 2015/863 z 31. marca 2015, ktorou sa mení príloha II k smernici Európskeho parlamentu a Rady 2011/65/EÚ, pokiaľ ide o zoznam obmedzovaných látok (Text s významom pre EHP)

text:
               4.6.2015

               SK

               Úradný vestník Európskej únie

               L 137/10

         DELEGOVANÁ SMERNICA KOMISIE (EÚ) 2015/863
   z 31. marca 2015,
   ktorou sa mení príloha II k smernici Európskeho parlamentu a Rady 2011/65/EÚ, pokiaľ ide o zoznam obmedzovaných látok
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 6 ods. 3,
   keďže:

               (1)

               Smernicou 2011/65/EÚ sa stanovujú pravidlá obmedzenia používania nebezpečných látok v elektrických a elektronických zariadeniach (EEZ) s cieľom prispieť k ochrane zdravia ľudí a životného prostredia, ako aj k environmentálne šetrnému zhodnocovaniu a zneškodňovaniu odpadu z EEZ.

               (2)

               Smernicou 2011/65/EÚ sa zakazuje používanie olova, ortuti, kadmia, šesťmocného chrómu, polybrómovaných bifenylov (PBB) a polybrómovaných difenyléterov (PBDE) v elektrických a elektronických zariadeniach, ktoré sa uvádzajú na trh Únie. V prílohe II k uvedenej smernici sa uvádza zoznam daných obmedzovaných látok.

               (3)

               V rámci pravidelného preskúmania zoznamu zakázaných látok uvedených v prílohe II by sa mal prioritný význam pripisovať práve posúdeniu rizík pre ľudské zdravie a životné prostredie vyplývajúcich z používania hexabrómcyklododekánu (HBCDD), bis(2-etylhexyl)-ftalátu (DEHP), benzyl-butyl-ftalátu (BBP) a dibutyl-ftalátu (DBP). V očakávaní ďalších obmedzení by sa mali opätovne preskúmať látky, ktoré už boli predmetom predchádzajúceho posúdenia.

               (4)

               V súlade s článkom 6 ods. 1 smernice 2011/65/EÚ boli do konzultácií zapojené zainteresované strany vrátane hospodárskych subjektov, prevádzkovateľov recyklačných a spracovateľských zariadení, environmentálne organizácie a zamestnanecké a spotrebiteľské združenia a vykonalo sa dôkladné posúdenie.

               (5)

               Bis(2-etylhexyl)-ftalát (DEHP), benzyl-butyl-ftalát (BBP), dibutyl-ftalát (DBP) a diizobutyl-ftalát (DIBP) sú látky vzbudzujúce veľmi veľké obavy (SVHC). Látka DIBP, ktorá sa môže používať ako náhrada za DBP, bola predmetom predchádzajúcich posúdení vykonaných Komisiou. Z dostupných dôkazov je zjavné, že ak sa uvedené štyri látky používajú v EEZ, môžu mať počas postupov nakladania s odpadom z EEZ negatívny vplyv na recykláciu, ako aj na ľudské zdravie a životné prostredie.

               (6)

               K dispozícii sú náhrady za DEHP, BBP, DBP a DIBP vo väčšine EEZ, ktoré majú menej negatívne vplyvy. Používanie daných látok v EEZ by sa preto malo obmedziť. Na základe bodu 51 prílohy XVII k nariadeniu Európskeho parlamentu a Rady (ES) č. 1907/2006 (2) je už používanie látok DEHP, BBP a DBP obmedzené, vďaka čomu sa hračky, ktoré obsahujú DEHP, BBP alebo DBP v koncentrácii vyššej ako 0,1 % hmotnosti plastifikovaného materiálu vypočítanej kumulatívne pre všetky tri ftaláty, nemôžu uvádzať na trh EÚ. S cieľom zabrániť dvojitej regulácii je obmedzenie prostredníctvom bodu 51 prílohy XVII k danému nariadeniu aj naďalej jediným obmedzením uplatniteľným na látky DEHP, BBP a DBP obsiahnuté v hračkách.

               (7)

               S cieľom uľahčiť prechod a zmierniť potenciálne sociálno-ekonomické vplyvy by sa malo hospodárskym subjektom poskytnúť primerané prechodné obdobie s cieľom umožniť im požiadať o výnimky z obmedzenia používania látok v súlade s článkom 5 smernice 2011/65/EÚ. Pri určovaní prechodného obdobia by sa mali brať do úvahy dlhšie inovačné cykly zdravotníckych pomôcok a monitorovacích a kontrolných prístrojov. Od 22. júla 2021 by sa preto malo na zdravotnícke pomôcky vrátane zdravotníckych pomôcok in vitro, ako aj na monitorovacie a kontrolné prístroje vrátane priemyselných monitorovacích a kontrolných prístrojov vzťahovať obmedzenie používania látok DEHP, BBP, DBP a DIBP.

               (8)

               Každá úprava prílohy III alebo IV k smernici 2011/65/EÚ, ktorou sú vyňaté použitia v súvislosti s látkami DEHP alebo DBP, by sa mala uskutočniť tak, aby sa zabránilo dvojitej regulácii a zbytočnej záťaži, a pritom sa zabezpečil súlad s administratívnym postupom týkajúcim sa všetkých autorizácií udelených na základe nariadenia (ES) č. 1907/2006 v súvislosti so začlenením daných látok do EEZ. Hospodárske subjekty, ktoré uvažujú o žiadosti o udelenie výnimky podľa smernice 2011/65/EÚ, by mali mať na pamäti, že dané výnimky sa môžu týkať celého životného cyklu EEZ vrátane výrobnej fázy.

               (9)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha II k smernici 2011/65/EÚ sa nahrádza textom v prílohe k tejto smernici.
   Článok 2
   1.   Členské štáty prijmú a uverejnia najneskôr do 31. decembra 2016 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia uplatňujú od 22. júla 2019.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 31. marca 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      (2)  Nariadenie Európskeho parlamentu a Rady (ES) č. 1907/2006 z 18. decembra 2006 |o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

      PRÍLOHA

            „PRÍLOHA II

               Obmedzované látky uvedené v článku 4 ods. 1 a maximálne prípustné hodnoty hmotnostnej koncentrácie v homogénnych materiáloch

                        Olovo (0,1 %)

                        Ortuť (0,1 %)

                        Kadmium (0,01 %)

                        Šesťmocný chróm (0,1 %)

                        Polybrómované bifenyly (PBB) (0,1 %)

                        Polybrómované difenylétery (PBDE) (0,1 %)

                        Bis(2-etylhexyl)-ftalát (DEHP) (0,1 %)

                        Benzyl-butyl-ftalát (BBP) (0,1 %)

                        Dibutyl-ftalát (DBP) (0,1 %)

                        Diizobutyl-ftalát (DIBP) (0,1 %)

                  Od 22. júla 2021 sa na zdravotnícke pomôcky vrátane diagnostických zdravotníckych pomôcok in vitro a na monitorovacie a kontrolné prístroje vrátane priemyselných monitorovacích a kontrolných prístrojov vzťahuje obmedzenie DEHP, BBP, DBP a DIBP.
            Obmedzenie DEHP, BBP, DBP a DIBP sa nevzťahuje na káble ani náhradné diely určené na opravu, opätovné použitie, modernizáciu funkčnosti alebo zlepšenie výkonu EEZ uvedených na trh pred 22. júlom 2019, a zdravotníckych pomôcok vrátane diagnostických zdravotníckych pomôcok in vitro, a monitorovacích a kontrolných prístrojov vrátane priemyselných monitorovacích a kontrolných prístrojov uvedených na trh pred 22. júlom 2021.
            Obmedzenie DEHP, BBP a DBP sa nevzťahuje na hračky, ktoré sú už predmetom obmedzenia DEHP, BBP a DBP uvedeného v bode 51 prílohy XVII k nariadeniu (ES) č. 1907/2006.“


title: Delegovaná smernica Komisie 2014/9/EÚ z  18. októbra 2013 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo a kadmium v kovovom spojive supravodivých materiálov v detektoroch MRI, SQUID, prístrojoch nukleárnej magnetickej rezonancie (NMR) alebo hmotnostných spektrometroch s Fourierovou transformáciou (FTMS)  Text s významom pre EHP

text:
               9.1.2014

               SK

               Úradný vestník Európskej únie

               L 4/61

         DELEGOVANÁ SMERNICA KOMISIE 2014/9/EÚ
   z 18. októbra 2013,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo a kadmium v kovovom spojive supravodivých materiálov v detektoroch MRI, SQUID, prístrojoch nukleárnej magnetickej rezonancie (NMR) alebo hmotnostných spektrometroch s Fourierovou transformáciou (FTMS)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova a kadmia v elektrických a elektronických zariadeniach uvedených na trh.

               (2)

               Súčasná výnimka č. 12 sa vzťahuje iba na detektory MRI a SQUID, výnimka je však potrebná aj pre podkategóriu 9 – priemyselné využitie.

               (3)

               V súčasnosti nie je možné v detektoroch MRI, SQUID, prístrojoch NMR ani v spektrometroch FTMS nahradiť alebo odstrániť olovo a kadmium.

               (4)

               Na uskutočnenie testov spoľahlivosti a získanie alternatívnych riešení je potrebný určitý čas.

               (5)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 18. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe IV k smernici 2011/65/EÚ sa bod 12 nahrádza takto:

                  „12.

                  Olovo a kadmium v kovovom spojive supravodivých materiálov v detektoroch magnetickej rezonancie (MRI), v supravodivých kvantových interferenčných detektoroch (SQUID), v prístrojoch nukleárnej magnetickej rezonancie (NMR) alebo v hmotnostných spektrometroch s Fourierovou transformáciou (FTMS). Platí do 30. júna 2021.“


title: Vykonávacia smernica Komisie (EÚ) 2017/1920 z 19. októbra 2017, ktorou sa mení príloha IV k smernici Rady 2000/29/ES, pokiaľ ide o pohyb semien Solanum tuberosum L., ktoré majú pôvod v Únii

text:
               20.10.2017

               SK

               Úradný vestník Európskej únie

               L 271/34

         VYKONÁVACIA SMERNICA KOMISIE (EÚ) 2017/1920
   z 19. októbra 2017,
   ktorou sa mení príloha IV k smernici Rady 2000/29/ES, pokiaľ ide o pohyb semien Solanum tuberosum L., ktoré majú pôvod v Únii
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 14 druhý odsek písmena d),
   keďže:

               (1)

               V článku 5 ods. 1 smernice 2000/29/ES v spojení s bodom 18.3 oddielu II časti A prílohy IV k uvedenej smernici sa stanovujú osobitné požiadavky týkajúce sa pohybu rastlín stolonkovitých alebo hľuzovitých odrôd zemiaka Solanum L. alebo ich krížencov určených na pestovanie, iných ako hľúz zemiaka Solanum tuberosum L. špecifikovaných v bodoch 18.1., 18.1.1. alebo 18.2 oddielu II časti A prílohy IV k uvedenej smernici a iných ako kultivačný udržiavací materiál skladovaný v génových bankách alebo génových odrodových kolekciách.

               (2)

               Niektoré členské štáty požiadali o špecifickejšie požiadavky týkajúce sa pohybu semien Solanum tuberosum L., ktorým sa bežne hovorí „pravé semená zemiakov“, s pôvodom v Únii (ďalej len „špecifikované semená“) Tieto požiadavky by mali na území Únie zabezpečiť fytosanitárnu ochranu pred škodlivými organizmami, ktorých hostiteľmi by mohli byť tieto špecifikované semená.

               (3)

               Semená rastlín druhov stolonkoitých alebo hľuzovitých odrôd zemiaka Solanum L. alebo ich krížencov určených na výsadbu, ktoré sú skladované v génových bankách alebo génových odrodových kolekciách, by sa nemali považovať za špecifikované semená, pretože sú určené na výskumné účely alebo na účely zachovania danej odrody.

               (4)

               Vzhľadom na to, že Synchytrium endobioticum (Schilbersky) Percival, Clavibacter michiganensis ssp. sepedonicus (Spieckermann a Kotthoff) Davis et al., Ralstonia solanacearum (Smith) Yabuuchi et al. a viroid vretenovitosti zemiakov predstavujú pre špecifikované semená vážne rastlinolekárske riziko, ako aj na základe analýzy rizika škodcu vykonanej holandským úradom pre bezpečnosť potravín a spotrebných výrobkov v roku 2015 (2), je vhodné stanoviť, aby špecifikované semená pochádzali z oblastí označených za oblasti bez výskytu týchto organizmov alebo, aby špecifikované semená a ich pestovateľské podniky spĺňali určité požiadavky.

               (5)

               Opatrenia stanovené v tejto smernici sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TÚTO SMERNICU:
   Článok 1
   Príloha IV k smernici 2000/29/ES sa mení v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 31. marca 2018 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie uvedených ustanovení.
   Tieto ustanovenia sa uplatňujú od 1. apríla 2018.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť tretím dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 19. októbra 2017

            Za Komisiu

            predseda

         Jean-Claude JUNCKER

      (1)  Ú. v. ES L 169, 10.7.2000, s. 1.

      (2)  Pravdepodobnostná analýza bezpečnosti týkajúca sa pohybu pravých semien zemiakov známych odrôd v EÚ, NVWA, jún 2015.

      PRÍLOHA
      Oddiel II časti A prílohy IV k smernici 2000/29/ES sa mení takto:

                  1.

                  Bod 18.3. sa nahrádza takto:

                                          „18.3.

                                          Rastliny stolonkovitých alebo hľuzovitých druhov zemiaka Solanum L. alebo ich krížencov, určené na výsadbu, iné ako hľuzy zemiaka Solanum tuberosum L. špecifikované v bodoch 18.1, 18.1.1 alebo 18.2, iné ako kultivačný udržiavací materiál skladovaný v génových bankách alebo génových odrodových kolekciách a iné ako semená zemiaka Solanum tuberosum L. špecifikované v bode 18.3.1.

                                          a)

                                          Rastliny sa musia uchovávať v karanténnych podmienkach a karanténnym testovaním sa musí preukázať, že sú bez výskytu škodlivých organizmov;

                                          b)

                                          karanténne testovanie uvedené v písmene a) sa uskutočňuje:

                                                      aa)

                                                      pod dozorom oficiálnej organizácie na ochranu rastlín daného členského štátu a vykonáva ho školený personál tejto organizácie alebo iného schváleného orgánu;

                                                      bb)

                                                      v priestoroch vybavených vhodným zariadením, ktoré slúži na obmedzenie výskytu škodlivých organizmov a uchovanie materiálu vrátane indikačných rastlín, a to takým spôsobom, aby sa eliminovalo akékoľvek riziko šírenia škodlivých organizmov;

                                                      cc)

                                                      na všetkých jednotkách materiálu,

                                                                  —

                                                                  vizuálnym preskúmaním zameraným na príznaky spôsobené ktorýmkoľvek škodlivým organizmom, ktoré sa vykonáva v pravidelných intervaloch počas celej dĺžky minimálne jedného vegetačného cyklu, pričom sa zohľadní typ materiálu a jeho rastová fáza počas testovacieho programu,

                                                                  —

                                                                  testovaním vykonávaným vhodnými metódami, ktoré sa predložia výboru uvedenému v článku 18:

                                                                  —

                                                                  v prípade všetkých zemiakových materiálov aspoň na:

                                                                              —

                                                                              andský latentný tymovírus zemiakov (Andean potato latent virus),

                                                                              —

                                                                              vírus Arracacha B. (oca kmeň),

                                                                              —

                                                                              vírus baktériovej krúžkovitosti zemiaka (potato black ringspot virus),

                                                                              —

                                                                              vírus PLRV (zvinutka zemiakov – potato spindle tuber viroid),

                                                                              —

                                                                              T vírus zemiakov (potato virus T),

                                                                              —

                                                                              andský vírus škvrnitosti zemiakov (Andean potato mottle virus),

                                                                              —

                                                                              bežné vírusy zemiakov A, M, S, V, X a Y (vrátane Yo, Yn, Yc) a vírusu PLRV (zvinutky zemiakov),

                                                                              —

                                                                                Clavibacter michiganensis ssp. sepedonicus (Spieckermann a Kotthoff) Davis et al.,

                                                                              —

                                                                                Ralstonia solanacearum (Smith) Yabuuchi et al.,

                                                                  —

                                                                  v prípade semien zemiaka Solanum tuberosum L. iných, ako sú semená špecifikované v bode 18.3.1, minimálne na vírusy a viroidy uvedené vyššie;

                                                      dd)

                                                      primeraným testovaním na akékoľvek iné príznaky pozorované pri vizuálnom skúmaní, aby sa zistili škodlivé organizmy, ktoré tieto príznaky vyvolali;

                                          c)

                                          každý materiál, v ktorom sa na základe testov špecifikovaných v písmene b) zistil výskyt škodlivých organizmov uvedených v písmene b), sa musí okamžite zničiť alebo podrobiť postupom, ktoré eliminujú škodlivý organizmus, resp. organizmy;

                                          d)

                                          každá organizácia alebo výskumná inštitúcia, ktorá uchováva takýto materiál, informuje oficiálnu organizáciu na ochranu rastlín v danom členskom štáte, že takýto materiál uchováva.“

                  2.

                  Za bod 18.3. sa vkladá tento bod 18.3.1:

                                          „18.3.1.

                                          Semená zemiakaSolanum tuberosum L. iné ako tie, ktoré sú špecifikované v bode 18.4.

                              Úradné potvrdenie, že:
                              semená sú získané z rastlín, ktoré, spĺňajú požiadavky stanovené v bodoch 18.1, 18.1.1, 18.2 a 18.3 (podľa vhodnosti)
                              a

                                          a)

                                          semená pochádzajú z oblastí bez výskytu Synchytrium endobioticum (Schilbersky) Percival, Clavibacter michiganensis ssp. sepedonicus (Spieckermann a Kotthoff) Davis et al., Ralstonia solanacearum (Smith) Yabuuchi et al. a vírusu PLRV (zvinutky zemiakov),
                                          alebo, že

                                          b)

                                          semená spĺňajú každú z týchto požiadaviek:

                                                      i)

                                                      boli vypestované na mieste, na ktorom neboli od začiatku posledného vegetačného cyklu zistené žiadne symptómy choroby vyvolanej škodlivými organizmami uvedeným v písmene a);

                                                      ii)

                                                      boli vypestované na mieste, na ktorom boli vykonané všetky tieto opatrenia:

                                                                  1.

                                                                  miesto bolo oddelené od iných ľuľkovitých rastlín a iných hostiteľských rastlín vírusu PLRV (zvinutky zemiakov);

                                                                  2.

                                                                  je zabránené kontaktu so zamestnancami a predmetmi, ako sú náradie, stroje, vozidlá, nádoby a obalový materiál z iných miest, na ktorých sa pestujú ľuľkovité rastliny a iné hostiteľské rastliny viroidu vretenovitosti zemiakov, alebo boli na účely prevencie nákazy prijaté vhodné hygienické opatrenia týkajúce sa týchto zamestnancov a predmetov, ktoré sa na dané miesto dostávajú z iných miest, na ktorých sa pestujú ľuľkovité rastliny a iné hostiteľské rastliny vírusu PLRV (zvinutky zemiakov);

                                                                  3.

                                                                  používa sa iba voda, v ktorej sa nenachádzajú škodlivé organizmy uvedené v tomto bode.“


title: Delegovaná smernica Komisie (EÚ) 2015/573 z  30. januára 2015 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v polyvinylchloridových snímačoch diagnostických zdravotníckych pomôcok in vitro  Text s významom pre EHP

text:
               10.4.2015

               SK

               Úradný vestník Európskej únie

               L 94/4

         DELEGOVANÁ SMERNICA KOMISIE (EÚ) 2015/573
   z 30. januára 2015,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v polyvinylchloridových snímačoch diagnostických zdravotníckych pomôcok in vitro

   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvedených na trh.

               (2)

               Analyzátory krvi, telesných tekutín a telesných plynov slúžia ako kľúčovo dôležitý analytický nástroj pri mnohých diagnostických a terapeutických postupoch. Olovo je potrebné ako stabilizátor pri spracúvaní PVC v snímačových kartách. Napriek pokračujúcemu výskumu náhrad vhodná alternatíva zatiaľ neexistuje. Výkonnosť testovaných alternatív, a to tak pri olove v PVC, ako aj pri samom PVC, nespĺňa osobitné technické požiadavky.

               (3)

               Nahradenie olova v snímačových kartách z PVC v diagnostických zdravotníckych pomôckach in vitro na analýzu krvi, telesných tekutín a telesných plynov, ako aj odstránenie olova nahradením PVC v týchto aplikáciách je technicky neuskutočniteľné.

               (4)

               Používanie olova v snímačoch z PVC na analýzu krvi, telesných tekutín a telesných plynov, ktoré sa používajú v diagnostických zdravotníckych pomôckach in vitro, by preto malo byť vyňaté z obmedzení používania do 31. decembra 2018. Vzhľadom na inovačné cykly v prípade zdravotníckych pomôcok ide o krátke prechodné obdobie, v prípade ktorého je nepravdepodobné, že by malo negatívny vplyv na inováciu.

               (5)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa deviateho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 30. januára 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe IV k smernici 2011/65/EÚ sa dopĺňa tento bod 41:

                     „41.

                     Olovo ako tepelný stabilizátor v polyvinylchloride (PVC) použitom ako východiskový materiál v ampérometrických, potenciometrických a konduktometrických elektrochemických snímačoch, ktoré sa používajú v diagnostických zdravotníckych pomôckach in vitro na analýzu krvi a iných telesných tekutín a telesných plynov.
                     Platí do 31. decembra 2018.“


title: Delegovaná smernica Komisie (EÚ) 2016/1029 z 19. apríla 2016, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre kadmiové anódy v Herschových článkoch („Hersch cells“) kyslíkových senzorov používaných v priemyselných monitorovacích a kontrolných prístrojoch (Text s významom pre EHP)

text:
               25.6.2016

               SK

               Úradný vestník Európskej únie

               L 168/15

         DELEGOVANÁ SMERNICA KOMISIE (EÚ) 2016/1029
   z 19. apríla 2016,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre kadmiové anódy v Herschových článkoch („Hersch cells“) kyslíkových senzorov používaných v priemyselných monitorovacích a kontrolných prístrojoch
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie kadmia v elektrických a elektronických zariadeniach uvedených na trh. Anódy v Herschových článkoch, ktoré sa používajú v špecializovaných kyslíkových senzoroch s vysokou citlivosťou, obsahujú kadmium. V porovnaní so senzormi v Herschových článkoch žiadna z dostupných alternatívnych technológií neposkytuje rovnakú citlivosť, spoľahlivosť a presnosť, pokiaľ ide o meranie veľmi nízkych koncentrácií kyslíka.

               (2)

               Spoľahlivosť alternatív k Herschovým článkom využívajúcim kadmium v kyslíkových senzoroch v priemyselných monitorovacích a kontrolných prístrojoch nie je zabezpečená v prípadoch, keď sa vyžaduje väčšia citlivosť ako 10 ppm (počet častíc na milión). Používanie kadmiových anód v Herschových článkoch („Hersch cells“) kyslíkových senzorov používaných v priemyselných monitorovacích a kontrolných prístrojoch, v ktorých sa vyžaduje väčšia citlivosť ako 10 ppm (počet častíc na milión), by sa preto malo vyňať zo zákazu.

               (3)

               Vzhľadom na to, že v súčasnosti neexistujú žiadne alternatívy, ktoré neobsahujú kadmium a ktoré sú dostatočne spoľahlivé na špecifické použitie. a vzhľadom na to, že v prípade monitorovacích a kontrolných prístrojov predstavuje 7 rokov pomerne krátke prechodné obdobie, a je nepravdepodobné, že by toto obdobie negatívne ovplyvnilo inováciu, podľa článku 5 ods. 2 smernice 2011/65/EÚ by sa mala udeliť výnimka so zodpovedajúcim obdobím platnosti.

               (4)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. apríla 2017. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 19. apríla 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe IV k smernici 2011/65/EÚ sa vkladá tento bod 43:

                     „43.

                     Kadmiové anódy v Herschových článkoch („Hersch cells“) kyslíkových senzorov používaných v priemyselných monitorovacích a kontrolných prístrojoch, v ktorých sa vyžaduje väčšia citlivosť ako 10 ppm.
                     Platnosť uplynie 15. júla 2023.“


title: Delegovaná smernica Komisie (EÚ) 2017/1011 z 15. marca 2017, ktorou sa na účely prispôsobenia technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku platnú pre olovo v čírom optickom skle (Text s významom pre EHP )

text:
               16.6.2017

               SK

               Úradný vestník Európskej únie

               L 153/25

         DELEGOVANÁ SMERNICA KOMISIE (EÚ) 2017/1011
   z 15. marca 2017,
   ktorou sa na účely prispôsobenia technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku platnú pre olovo v čírom optickom skle
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvádzaných na trh.

               (2)

               Olovnaté sklo sa používa preto, že vykazuje jedinečnú kombináciu vlastností a charakteristík (svetelná priepustnosť, svetelný rozptyl, tepelná vodivosť, dvojlom atď.).

               (3)

               Bezolovnaté optické sklo alternatívnych technických riešení existuje vo forme bezolovnatého skla, plastových šošoviek a alternatívneho technického riešenia zariadení. Viaceré vlastnosti olovnatého skla a ich kombinácie sú však neporovnateľné s vlastnosťami týchto alternatív.

               (4)

               V prípadoch, že bolo relatívne jednoduché nájsť náhradu, sa tak už stalo a náhrady sa už používajú. Stále však neexistujú alternatívy pre ostatné použitia. Náhrada všetkých použití olovnatého skla nie je teda vo všeobecnosti možná. Používanie olova v čírom optickom skle by sa preto malo vyňať do 21. júla 2021 v prípade kategórií 1 až 7 a 10. S prihliadnutím na inovačné cykly tohto typu optických použití je nepravdepodobné, že by trvanie uvedenej výnimky malo negatívny vplyv na inováciu.

               (5)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha III k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 6. júla 2018 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia uplatňujú od 6. júla 2018.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 15. marca 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe III k smernici 2011/65/EÚ sa záznam 13 a) nahrádza takto:

                     „13 a)

                     Olovo v čírom optickom skle

                     Týka sa všetkých kategórií; platí do:

                                 —

                                 21. júla 2023 v prípade kategórie 8, diagnostické zdravotnícke pomôcky in vitro,

                                 —

                                 21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11,

                                 —

                                 21. júla 2021 v prípade všetkých ďalších kategórií a podkategórií.“


title: Delegovaná smernica Komisie (EÚ) 2017/1009 z 13. marca 2017, ktorou sa na účely prispôsobenia technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku platnú pre kadmium a olovo vo filtračnom skle a v skle používanom na etalóny odrazivosti (Text s významom pre EHP )

text:
               16.6.2017

               SK

               Úradný vestník Európskej únie

               L 153/21

         DELEGOVANÁ SMERNICA KOMISIE (EÚ) 2017/1009
   z 13. marca 2017,
   ktorou sa na účely prispôsobenia technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku platnú pre kadmium a olovo vo filtračnom skle a v skle používanom na etalóny odrazivosti
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova a kadmia v elektrických a elektronických zariadeniach uvádzaných na trh.

               (2)

               Optické filtračné sklo s obsahom kadmia alebo olova má široké použitie v optických častiach rôznych typov elektrických a elektronických zariadení. Kadmium i olovo sa používajú preto, že vykazujú jedinečné optické vlastnosti, ako napríklad ostré rozhranie vo viditeľnom spektre bez ohľadu na uhol pohľadu.

               (3)

               Existujú síce rôzne možnosti náhrad, no žiadna z nich neposkytuje dostatočne ostré rozhranie pre všetky použitia. V tých málo prípadoch, keď sa alternatívy považujú v tomto smere za uspokojivé, sú zas predmetné materiály príliš citlivé na okolité prevádzkové podmienky, a teda nie sú porovnateľne spoľahlivé.

               (4)

               V tomto zmysle však nie sú alternatívy vhodné pre mnohé použitia, pre ktoré je hľadanie alternatív zložité a časovo náročné; 5 rokov sa teda považuje v prípade kategórií 1 až 7 a 10 za opodstatnené časové obdobie.

               (5)

               Používanie kadmia a/alebo olova v určitom optickom filtračnom skle by sa preto malo vyňať do 21. júla 2021 v prípade kategórií 1 až 7 a 10. S prihliadnutím na inovačné cykly predmetných elektrických a elektronických zariadení je nepravdepodobné, že by trvanie uvedenej výnimky malo negatívny vplyv na inováciu.

               (6)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha III k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 6. júla 2018 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia uplatňujú od 6. júla 2018.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 13. marca 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe III k smernici 2011/65/EÚ sa záznam 13 b) nahrádza takto:

                     „13 b)

                     Kadmium a olovo vo filtračnom skle a v skle používanom na etalóny odrazivosti

                     Týka sa kategórií 8, 9 a 11; platí do:

                                 —

                                 21. júla 2023 v prípade kategórie 8, diagnostické zdravotnícke pomôcky in vitro,

                                 —

                                 21 júla 2024 v prípade kategórie 9, priemyselné monitorovacie a kontrolné prístroje a v prípade kategórie 11,

                                 —

                                 21. júla 2021 v prípade iných podkategórií kategórií 8 a 9.

                     13 b)-(I)

                     Olovo v typoch optického filtračného skla farbeného iónmi

                     Týka sa kategórií 1 až 7 a 10; platí do 21. júla 2021 v prípade kategórií 1 až 7 a 10“

                     13 b)-(II)

                     Kadmium v typoch koloidne farbeného optického filtračného skla okrem použití, ktoré patria pod bod 39 tejto prílohy

                     13 b)-(III)

                     Kadmium a olovo v skle používanom na etalóny odrazivosti


title: Vykonávacia smernica Komisie 2011/44/EÚ z  13. apríla 2011 , ktorou sa mení a dopĺňa smernica Rady 91/414/EHS s cieľom zaradiť azadirachtín medzi účinné látky a ktorou sa mení a dopĺňa rozhodnutie Komisie 2008/941/ES  Text s významom pre EHP

text:
               14.4.2011

               SK

               Úradný vestník Európskej únie

               L 100/43

         VYKONÁVACIA SMERNICA KOMISIE 2011/44/EÚ
   z 13. apríla 2011,
   ktorou sa mení a dopĺňa smernica Rady 91/414/EHS s cieľom zaradiť azadirachtín medzi účinné látky a ktorou sa mení a dopĺňa rozhodnutie Komisie 2008/941/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 1112/2002 (2) a (ES) č. 2229/2004 (3) sa stanovujú podrobné pravidlá vykonávania štvrtej etapy pracovného programu uvedeného v článku 8 ods. 2 smernice 91/414/EHS a stanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňal azadirachtín.

               (2)

               V súlade s článkom 24e nariadenia (ES) č. 2229/2004 žiadateľ stiahol svoje podporné stanovisko, pokiaľ ide o zaradenie príslušnej účinnej látky do prílohy I k smernici 91/414/EHS do dvoch mesiacov od doručenia návrhu hodnotiacej správy. Následne sa v súvislosti s nezaradením azadirachtínu prijalo rozhodnutie Komisie 2008/941/ES z 8. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (4).

               (3)

               V súlade s článkom 6 ods. 2 smernice 91/414/EHS podal pôvodný oznamovateľ (ďalej len „žiadateľ“) novú žiadosť o uplatnenie zrýchleného postupu podľa článkov 14 až 19 rozhodnutia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadny a zrýchlený postup v rámci hodnotenia účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do jej prílohy I (5).

               (4)

               Žiadosť bola predložená Nemecku, ktoré bolo nariadením (ES) č. 2229/2004 určené za spravodajský členský štát. Časová lehota na zrýchlený postup bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/941/ES. Uvedená žiadosť tiež spĺňa ostatné vecné a procedurálne požiadavky uvedené v článku 15 nariadenia (ES) č. 33/2008.

               (5)

               Nemecko vyhodnotilo dodatočné údaje, ktoré predložil žiadateľ, a vypracovalo doplňujúcu správu. Dňa 10. decembra 2009 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 28. októbra 2010 predložil Komisii svoj záver o azadirachtíne (6). Členské štáty a Komisia preskúmali návrh hodnotiacej správy, doplňujúcu správu a záver úradu v rámci Stáleho výboru pre potravinový reťazec a zdravie zvierat a 11. marca 2011 ju sfinalizovali vo forme revíznej správy Komisie týkajúcej sa azadirachtínu.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú azadirachtín, vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť azadirachtín do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (7)

               Bez toho, aby bol dotknutý tento záver, je vhodné získať ďalšie informácie k určitým špecifickým bodom. V článku 6 ods. 1 smernice 91/414/EHS sa stanovuje, že zaradenie látky do prílohy I môže podliehať určitým podmienkam. Preto je vhodné od žiadateľa požadovať, aby predložil ďalšie informácie na potvrdenie vzťahu medzi azadirachtínom A a ostatnými účinnými zložkami vo výťažku zo semien stromu neem, pokiaľ ide o množstvo, biologickú aktivitu a perzistenciu, s cieľom potvrdiť výber azadirachtínu A ako hlavnej účinnej zložky a s cieľom potvrdiť špecifikáciu technického materiálu, definíciu rezíduí a posúdenie rizika pre podzemnú vodu.

               (8)

               Pred zaradením účinnej látky do prílohy I by sa mala poskytnúť primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú zo zaradenia.

               (9)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom azadirachtínu, aby sa zabezpečilo splnenie požiadaviek stanovených v smernici 91/414/EHS, najmä v jej článku 13 a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie podľa prílohy III pre každý prípravok na ochranu rastlín pre každé plánované použitie v súlade s jednotnými zásadami ustanovenými v smernici 91/414/EHS.

               (10)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (7), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I.

               (11)

               Je preto vhodné smernicu 91/414/EHS zodpovedajúcim spôsobom zmeniť a doplniť.

               (12)

               Rozhodnutie 2008/941/ES sa týka nezaradenia azadirachtínu a odobratia povolení pre prípravky na ochranu rastlín obsahujúce túto látku do 31. decembra 2011. Z prílohy k uvedenému rozhodnutiu je preto potrebné vypustiť riadok týkajúci sa azadirachtínu.

               (13)

               Preto je vhodné zodpovedajúcim spôsobom zmeniť a doplniť rozhodnutie 2008/941/ES.

               (14)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   V prílohe k rozhodnutiu 2008/941/ES sa vypúšťa riadok týkajúci sa azadirachtínu.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V prípade potreby členské štáty do 30. novembra 2011 zmenia a doplnia alebo odoberú v súlade so smernicou 91/414/EHS povolenia pre výrobky na ochranu rastlín obsahujúce účinnú látku azadirachtín.
   Do uvedeného dátumu overia najmä to, či sú podmienky uvedené v prílohe I k uvedenej smernici týkajúce sa azadirachtínu splnené, s výnimkou tých, ktoré sú uvedené v časti B položky týkajúcej sa uvedenej účinnej látky, a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup v súlade s podmienkami článku 13 uvedenej smernice.
   2.   Odchylne od odseku 1 členské štáty najneskôr do 30. apríla 2011 prehodnotia každý povolený prípravok na ochranu rastlín s obsahom azadirachtínu ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, a to v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky týkajúcej sa azadirachtínu v prílohe I k uvedenej smernici. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po určení uvedeného členské štáty:

               a)

               v prípade prípravku s obsahom azadirachtínu ako jedinej účinnej látky v prípade potreby zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom azadirachtínu ako jednej z viacerých účinných látok v prípade potreby zmenia a doplnia alebo odoberú povolenie najneskôr do 31. mája 2015 alebo do dátumu určeného na takúto zmenu a doplnenie alebo odobratie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 13. apríla 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 168, 27.6.2002, s. 14.

      (3)  Ú. v. EÚ L 379, 24.12.2004, s. 13.

      (4)  Ú. v. EÚ L 335, 13.12.2008, s. 91.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín: Záver z partnerského preskúmania účinnej látky azadirachtín z hľadiska posúdenia rizika pesticídov. EFSA Journal 2011;9(3):2008[76pp.].doi:10.2903/j.efsa2011.2088. K dispozícii na internetovej stránke www.efsa.europa.eu.

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „350

                     Azadirachtín
                     č. CAS: 11141-17-6 ako azadirachtín A
                     č. CIPAC: 627 ako azadirachtín A

                     Azadirachtín A:
                     dimetyl (2aR,3S,4S,4aR,5S,7aS,8S,10R,10aS,10bR)-10-acetoxy-3,5-dihydroxy-4-[(1aR,2S,3aS,6aS,7S,7aS)-6a-hydroxy-7a-metyl-3a,6a,7,7a-tetrahydro-2,7-metanofuro[2,3-b]oxireno[e]oxepin-1a(2H)-yl]-4-metyl-8-{[(2E)-2-metylbut-2-enoyl]oxy}oktahydro-1H-nafto[1,8a-c:4,5-b’c’]difurán-5,10a(8H)-dikarboxylát.

                     Vyjadrený ako azadirachtín A
                     ≥ 111 g/kg
                     Suma aflatoxínov B1, B2, G1, G2 nesmie presahovať 300 μg/kg obsahu azadirachtínu A.

                     1. júna 2011

                     31. mája 2021

                     ČASŤ A
                     Povoliť možno len použitie ako insekticíd.
                     ČASŤ B
                     Pri uplatňovaní jednotných zásad prílohy VI sa zohľadňujú závery z revíznej správy o azadirachtíne, a najmä dodatky I a II k tejto správe, ako ju 11. marca 2011 dokončil Stály výbor pre potravinový reťazec a zdravie zvierat.
                     Pri tomto celkovom hodnotení členské štáty venujú osobitnú pozornosť:

                                 —

                                 vystaveniu spotrebiteľov prostredníctvom potravy vzhľadom na budúce prehodnotenie maximálnych hladín rezíduí,

                                 —

                                 ochrane necieľových článkonožcov a vodných organizmov. V prípade potreby sa uplatňujú opatrenia na zníženie rizika.

                           Príslušné členské štáty požiadajú o predloženie potvrdzujúcich informácií o:

                                 —

                                 vzťahu medzi azadirachtínom A a ostatnými účinnými zložkami vo výťažku zo semien stromu neem, pokiaľ ide o množstvo, biologickú aktivitu a perzistenciu, s cieľom potvrdiť výber azadirachtínu A ako hlavnej účinnej zložky a s cieľom potvrdiť špecifikáciu technického materiálu, definíciu rezíduí a posúdenie rizika pre podzemnú vodu.

                           Príslušné členské štáty zabezpečia, aby žiadateľ poskytol Komisii takéto informácie do 31. decembra 2013.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Vykonávacia smernica Komisie 2012/31/EÚ z  25. októbra 2012 , ktorou sa mení a dopĺňa príloha IV k smernici Rady 2006/88/ES, pokiaľ ide o zoznam druhov rýb vnímavých na vírusovú hemoragickú septikémiu a vypustenie položky týkajúcej sa epizootického ulcerózneho syndrómu  Text s významom pre EHP

text:
               26.10.2012

               SK

               Úradný vestník Európskej únie

               L 297/26

         VYKONÁVACIA SMERNICA KOMISIE 2012/31/EÚ
   z 25. októbra 2012,
   ktorou sa mení a dopĺňa príloha IV k smernici Rady 2006/88/ES, pokiaľ ide o zoznam druhov rýb vnímavých na vírusovú hemoragickú septikémiu a vypustenie položky týkajúcej sa epizootického ulcerózneho syndrómu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 61 ods. 2,
   keďže:

               (1)

               Smernicou 2006/88/ES sa okrem iného stanovujú určité pravidlá pre zdravie zvierat uplatniteľné na živočíchy akvakultúry a produkty z nich vrátane osobitných ustanovení týkajúcich sa exotických a neexotických chorôb a druhov, ktoré sú na tieto choroby vnímavé, uvedených v časti II prílohy IV k uvedenej smernici.

               (2)

               Epizootický ulcerózny syndróm (EUS) je zaradený do zoznamu exotických chorôb v časti II prílohy IV k smernici 2006/88/ES.

               (3)

               V časti I prílohy IV k smernici 2006/88/ES sa stanovujú kritériá zaradenia chorôb do zoznamu exotických alebo neexotických chorôb uvedených v časti II uvedenej prílohy. Podľa týchto kritérií exotické choroby môžu mať pri zavlečení do Únie významný hospodársky vplyv buď spôsobením výrobných strát v akvakultúre v Únii, alebo obmedzením potenciálu v obchode so živočíchmi akvakultúry a s produktmi z nich. V prípade zavlečenia do Únie môžu mať zároveň škodlivý environmentálny vplyv na voľne žijúce populácie druhov vodných živočíchov, ktoré si zaslúžia ochranu právom Únie alebo medzinárodnými ustanoveniami.

               (4)

               Dňa 15. septembra 2011 Panel pre zdravie a dobré podmienky zvierat Európskeho úradu pre bezpečnosť potravín (EFSA) prijal vedecké stanovisko k epizootickému ulceróznemu syndrómu (2) (ďalej len „stanovisko EFSA“). V uvedenom stanovisku EFSA dospel k záveru, že vplyv EUS na akvakultúru v Únii by nebol žiadny alebo by bol len minimálny.

               (5)

               Okrem toho sa v stanovisku uvádza, že je pravdepodobné, že EUS bol opakovane zavlečený do Únie prostredníctvom dovozu okrasných rýb z tretích krajín a že takéto ryby mohli byť vypustené do vôd Únie. Za týchto okolností a vzhľadom na skutočnosť, že v Únii nebol hlásený žiadny výskyt ohnísk EUS, neexistuje dôkaz, ktorý by svedčil o tom, že EUS má potenciál mať škodlivý environmentálny vplyv.

               (6)

               Vzhľadom na závery EFSA a na dostupné vedecké dôkazy EUS už nespĺňa kritériá stanovené v časti I prílohy IV k smernici 2006/88/ES na to, aby bol uvedený v časti II uvedenej prílohy.

               (7)

               Preto je vhodné vypustiť položku týkajúcu sa epizootického ulcerózneho syndrómu zo zoznamu exotických chorôb uvedených v časti II prílohy IV k smernici 2006/88/ES.

               (8)

               Okrem toho časť II prílohy IV k smernici 2006/88/ES zahŕňa zoznam druhov považovaných za vnímavé na vírusovú hemoragickú septikémiu.

               (9)

               Platesa japonská (Paralichthys olivaceus) je vnímavá na neexotickú chorobu rýb vírusovú hemoragickú septikémiu. Klinické ohniská tejto choroby boli potvrdené v určitých ázijských regiónoch.

               (10)

               Je preto vhodné zahrnúť platesu japonskú (Paralichthys olivaceus) do zoznamu druhov vnímavých na vírusovú hemoragickú septikémiu v časti II prílohy IV k smernici 2006/88/ES.

               (11)

               Príloha IV k smernici 2006/88/ES by sa preto mala zodpovedajúcim spôsobom zmeniť a doplniť.

               (12)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha IV k smernici 2006/88/ES sa mení a dopĺňa v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 1. januára 2013 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   2.   Tieto ustanovenia uplatňujú od 1. januára 2013.
   3.   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   4.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 25. októbra 2012

            Za Komisiu

            predseda

         José Manuel BARROSO

      (1)  Ú. v. EÚ L 328, 24.11.2006, s. 14.

      (2)  Vestník EFSA (EFSA Journal) 2011: 9(10):2387.

      PRÍLOHA
      Časť II prílohy IV k smernici 2006/88/ES sa nahrádza takto:

         „ČASŤ II

            Zoznam chorôb

                     Exotické choroby

                     Choroba

                     Vnímavé druhy

                     Ryby

                     epizootická hematopoetická nekróza

                     pstruh dúhový (Oncorhynchus mykiss) a ostriež zelenkavý (Perca fluviatilis)

                     Mäkkýše

                     bonamióza (Bonamia exitiosa)

                     Ostrea angasi a ustrica čílska (O. chilensis)

                     perkinsóza (Perkinsus marinus)

                        Crassostrea gigas a Crassostrea virginica

                     mikrocytóza (Microcytos mackini)

                        Crassostrea gigas, Crassostrea virginica, Ostrea conchaphila a ustrica jedlá (Ostrea edulis)

                     Kôrovce

                     syndróm Taura

                     golfská biela kreveta (Penaeus setiferus), tichomorská modrá kreveta (Penaeus stylirostris) a tichomorská biela kreveta (Penaeus vannamei)

                     ‚choroba žltých hláv‘

                     golfská hnedá kreveta (Penaeus aztecus), golfská ružová kreveta (Penaeus duorarum), kreveta Kuruma (Penaeus japonicus), kreveta čierna obrovská (Penaeus monodon), golfská biela kreveta (Penaeus setiferus), tichomorská modrá kreveta (Penaeus stylirostris) a tichomorská biela kreveta (Penaeus vannamei)

                     Neexotické choroby

                     Choroby

                     Vnímavé druhy

                     Ryby

                     vírusová hemoragická septikémia (VHS)

                     sleď (Clupea spp.), síh (Coregonus sp.), šťuka severná (Esox lucius), treska jednoškvrnná (Gadus aeglefinus), treska aljašská (Gadus macrocephalus), treska škvrnitá (Gadus morhua), losos (Oncorhynchus spp.), pstruh dúhový (Oncorhynchus mykiss), Onos mustelus, pstruh jazerný a potočný (Salmo trutta), kambala veľká (Scophthalmus maximus), šprota, lipeň tymiánový (Thymallus thymallus) a platesa japonská (Paralichthys olivaceus)

                     infekčná hematopoetická nekróza (IHN)

                     ‚keta‘ losos (Oncorhynchus keta), strieborný losos (O. kisutch), japonský losos (O. masou), pstruh dúhový (O. mykiss), losos nerka (O. nerka), O. rhodurus, kráľovský losos (O. tshawytscha) a losos atlantický (Salmo salar)

                     herpesviróza kaprov koi (KHV)

                     kapor obyčajný a kapor ozdobný koi (Cyprinus carpio)

                     infekčná anémia lososov (ISA)

                     pstruh dúhový (Oncorhynchus mykiss), losos atlantický (Salmo salar), pstruh jazerný a potočný (Salmo trutta)

                     Mäkkýše

                     marteilióza (Marteilia refringens)

                        Ostrea angasi, ustrica čílska (O. chilensis), ustrica jedlá (O. edulis), O. puelchana, slávka jedlá (Mytilus edulis) a M. galloprovencialis

                     bonamióza (Bonamia ostreae)

                        Ostrea angasi, ustrica čílska (O. chilensis), O. conchaphila, O. denselammellosa, ustrica jedlá (Ostrea edulis), O. puelchana

                     Kôrovce

                     ichtyoftirióza (choroba bielych škvŕn)

                     všetky desaťnožce (rad desaťnožce)“


title: Vykonávacia smernica Komisie 2011/54/EÚ z  20. apríla 2011 , ktorou sa mení a dopĺňa smernica Rady 91/414/EHS s cieľom zaradiť metaldehyd medzi účinné látky a ktorou sa mení a dopĺňa rozhodnutie Komisie 2008/934/ES  Text s významom pre EHP

text:
               21.4.2011

               SK

               Úradný vestník Európskej únie

               L 105/28

         VYKONÁVACIA SMERNICA KOMISIE 2011/54/EÚ
   z 20. apríla 2011,
   ktorou sa mení a dopĺňa smernica Rady 91/414/EHS s cieľom zaradiť metaldehyd medzi účinné látky a ktorou sa mení a dopĺňa rozhodnutie Komisie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa stanovujú podrobné pravidlá vykonávania druhej a tretej etapy pracovného programu uvedeného v článku 8 ods. 2 smernice 91/414/EHS a stanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňal metaldehyd.

               (2)

               V súlade s článkom 11e nariadenia (ES) č. 1490/2002 oznamovateľ stiahol svoje podporné stanovisko, pokiaľ ide o zaradenie príslušnej účinnej látky do prílohy I k smernici 91/414/EHS do dvoch mesiacov od doručenia návrhu hodnotiacej správy. Následne sa v súvislosti s nezaradením metaldehydu prijalo rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (4).

               (3)

               V súlade s článkom 6 ods. 2 smernice 91/414/EHS podal pôvodný oznamovateľ (ďalej len „žiadateľ“) novú žiadosť o uplatnenie zrýchleného postupu podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadny a zrýchlený postup v rámci hodnotenia účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do jej prílohy I (5).

               (4)

               Žiadosť bola predložená Rakúsku, ktoré bolo nariadením (ES) č. 1490/2002 určené za spravodajský členský štát. Časová lehota na zrýchlený postup bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/934/ES. Uvedená žiadosť tiež spĺňa ostatné vecné a procedurálne požiadavky uvedené v článku 15 nariadenia (ES) č. 33/2008.

               (5)

               Rakúsko vyhodnotilo dodatočné údaje, ktoré predložil žiadateľ, a vypracovalo doplňujúcu správu. 5. januára 2010 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 11. októbra 2010 predložil Komisii svoj záver o metaldehyde (6). Členské štáty a Komisia preskúmali návrh hodnotiacej správy, doplňujúcu správu a záver úradu v rámci Stáleho výboru pre potravinový reťazec a zdravie zvierat a 11. marca 2011 ju sfinalizovali vo forme revíznej správy Komisie týkajúcej sa metaldehydu.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú metaldehyd, vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť metaldehyd do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (7)

               Pred zaradením účinnej látky do prílohy I by sa mala poskytnúť primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú zo zaradenia.

               (8)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom metaldehydu, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie podľa prílohy III pre každý prípravok na ochranu rastlín na každé plánované použitie v súlade s jednotnými zásadami ustanovenými v smernici 91/414/EHS.

               (9)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (7), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I.

               (10)

               Je preto vhodné smernicu 91/414/EHS zodpovedajúcim spôsobom zmeniť a doplniť.

               (11)

               Rozhodnutie 2008/934/ES sa týka nezaradenia metaldehydu a odobrania povolení na prípravky na ochranu rastlín obsahujúce túto látku do 31. decembra 2011. Z prílohy k uvedenému rozhodnutiu je preto potrebné vypustiť riadok týkajúci sa metaldehydu.

               (12)

               Preto je vhodné zodpovedajúcim spôsobom zmeniť a doplniť rozhodnutie 2008/934/ES.

               (13)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   V prílohe k rozhodnutiu 2008/934/ES sa vypúšťa riadok týkajúci sa metaldehydu.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V prípade potreby členské štáty do 30. novembra 2011 zmenia a doplnia alebo odoberú v súlade so smernicou 91/414/EHS povolenia na prípravky na ochranu rastlín obsahujúce účinnú látku metaldehyd.
   Do uvedeného dátumu overia najmä to, či sú podmienky uvedené v prílohe I k uvedenej smernici týkajúce sa metaldehydu splnené, s výnimkou tých, ktoré sú uvedené v časti B položky týkajúcej sa uvedenej účinnej látky, a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup v súlade s podmienkami článku 13 uvedenej smernice.
   2.   Odchylne od odseku 1 členské štáty najneskôr do 31. mája 2011 prehodnotia každý povolený prípravok na ochranu rastlín s obsahom metaldehydu ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, a to v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky týkajúcej sa metaldehydu v prílohe I k uvedenej smernici. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po určení uvedeného členské štáty:

               a)

               v prípade prípravku s obsahom metaldehydu ako jedinej účinnej látky v prípade potreby zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom metaldehydu ako jednej z viacerých účinných látok v prípade potreby zmenia a doplnia alebo odoberú povolenie najneskôr do 31. mája 2015 alebo do dátumu určeného na takúto zmenu a doplnenie alebo odobranie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov bude neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 20. apríla 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Ú. v. EÚ L 333, 11.12.2008, s. 11.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín. Záver z partnerského preskúmania účinnej látky metaldehyd z hľadiska posúdenia rizika pesticídov. Vestník EFSA (EFSA Journal) 2010; 8(10):1856. [71 pp.]. doi:10.2903/j.efsa.2010.1856. K dispozícii na internetovej stránke: www.efsa.europa.eu.

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „360

                     Metaldehyd
                     č. CAS:

                        108-62-3 (tetramér)

                        9002-91-9 (homopolymér)
                     č. CIPAC: 62

                        r-2, c-4, c-6, c-8-tetrametyl-1,3,5,7- tetroxokán

                     ≥ 985 g/kg
                     acetaldehyd max. 1,5 g/kg

                     1. júna 2011

                     31. mája 2021

                     ČASŤ A
                     Povoliť možno len použitie ako moluskocíd.
                     ČASŤ B
                     Pri uplatňovaní jednotných zásad prílohy VI sa zohľadňujú závery z revíznej správy o metaldehyde, a najmä dodatky I a II k tejto správe, ako ju 11. marca 2011 dokončil Stály výbor pre potravinový reťazec a zdravie zvierat.
                     Pri tomto celkovom hodnotení členské štáty venujú osobitnú pozornosť:

                                 a)

                                 riziku pre osoby aplikujúce prípravok a pracovníkov;

                                 b)

                                 situácii, pokiaľ ide o vystavenie spotrebiteľov prostredníctvom potravy vzhľadom na budúce prehodnotenie maximálnych hladín rezíduí;

                                 c)

                                 akútnemu riziku a dlhodobému riziku pre vtáky a cicavce.

                           Členské štáty zabezpečia, aby povolenia obsahovali repelentný prípravok proti psom.
                     Podmienky používania zahŕňajú v prípade potreby opatrenia na zmiernenie rizika.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.